stanford-oval/wikipedia huggingface dataset:
טורקיסטן (עיר)

| --- | --- |

המאוזוליאום של קוז'ה אחמט יסאווי
 מדינה:  קזחסטן קזחסטן
 מחוז:  טורקיסטן
 תאריך ייסוד:  המאה ה-5
 שטח:  281.9 קמ"ר
 אוכלוסייה:  ‏
  ‑ בעיר:  220,159 (1 בינואר 2023)
  ‑ צפיפות:  781 נפש לקמ"ר (1 בינואר 2023)
 קואורדינטות:  43°18′07″N 68°16′09″E﻿ / ﻿43.301944444444°N 68.269166666667°E﻿ / 43.301944444444; 68.269166666667 
 http://turakimat.gov.kz/
  מפת מיקום  מפה מפורטת   (למפת קזחסטן מוגדלת) אסטנה אלמטי שימקנט קראגנדי טראז פבלודר אוסקמן סמיי אקטובה אורל רוסיה רוסיה אזר. טורקמניסטן אוזבקיסטן קירגיזסטן סין הים הכס. טורקיסטן(למפת קזחסטן רגילה) אסטנה אלמטי שימקנט קראגנדי טראז פבלודר אוסקמן סמיי אקטובה אורל רוסיה רוסיה אזר. טורקמניסטן אוזבקיסטן קירגיזסטן סין הים הכס. טורקיסטן(למפת טורקיסטן רגילה) שימקנט קנטאו אריס סריאגאש שרדרה קירג. אוזבקיסטן טג'יקיסטן קזילאורדה קרגנדה דז'אמבולטורקיסטן(למפת טורקיסטן מוגדלת) שימקנט קנטאו אריס סריאגאש שרדרה קירגיזסטן אוזבקיסטן טג'יקיסטן קזילאורדה קרגנדה דז'אמבולטורקיסטן  he tabBackground:;tabBorder:#aaa;defaultTab:0;
תמונת לוויין של טורקיסטן
טורקיסטן (בקזחית: Түркістан; באוזבקית: Turkiston; ברוסית: Туркестан - טורקסטן) היא עיר בדרום קזחסטן ובירת המחוז הקרוי על שמה. העיר שוכנת ליד נהר הסיר דריה, כ־160 ק"מ צפון־מערבית לשימקנט, על נתיב מסילות טרנס-אראל (אנ') בין קזילאורדה בצפון לטשקנט בדרום. על פי אומדן רשמי מתאריך 1 בינואר 2023 אוכלוסיית העיר מנתה 220,159 בני אדם.
היסטוריה

טורקיסטן נמנית עם הערים ההיסטוריות של קזחסטן. נחשפו בה עדויות ארכאולוגיות שהמוקדמות בהן מקורן במאה הרביעית לספירה.
טורקיסטן אף מהווה זיהוי אפשרי של בֵיְטַן, שבמהלך תקופת שושלת האן שימשה בירת הקיץ של ממלכת קאנג'ו העתיקה, שמוזכרת בהאנשו (הספר של האן).
היא הייתה למרכז סחר לאחר דעיכתה של אורטר, עיר מימי הביניים שחורבותיה שוכנות על גדת הסיר דריה הדרום־מזרחית. במשך מרבית תקופת ימי הביניים וראשית העת החדשה נודעה העיר בשמות "יאסי" או "שאבגר", ולאחר המאות ה-16 וה-17 בשמות "טורקיסטן" או "חזרט"; שני השמות מקורם בתואר "חזרט-י טורקיסטן", שמשמעותו המילולית "הקדוש (או המבורך) של טורקיסטן", שמתייחס לקוז'ה אחמט יסאווי, השייח' הסופי מטורקיסטן, שהתגורר בה במהלך המאה ה-11 ושקבור בעיר.
בשל השפעתו הרבה של קוז'ה אחמט יסאווי על העיר והנצחתו בה, הפכה טורקיסטן למרכז רוחני ומרכז ללימוד האסלאם בעבור תושבי הערבות הקזחיות. בשנות ה-90 של המאה ה-14 הקים טימור לנג, שליט האימפריה הטימורית, מאוזוליאום רב-מידות מעל קברו של אחמט יסאווי, שנותר עד היום כאחד מהמונומנטים האדריכליים החשובים של קזחסטן, שצויר על גב השטרות הלאומיים של קזחסטן עד שנת 2006.
אתרים היסטוריים חשובים אחרים בעיר הם בית מרחץ מימי הביניים וארבעה מבני מאוזוליאום אחרים, אחד מהם מוקדש לנכדתו של טימור לנג ושלושת האחרים לח'אנים קזחים.
לפני שהרוסים הגיעו לאזור במאה ה-19, שכנה טורקיסטן על הגבול עם תרבות נווה המדבר של טראנסאוקסאניה הפרסו-אסלאמית בדרום, ועל הגבול עם חבל העמים הנוודים הטורקו-מונגולים שבערבות בצפון. היו תקופות שבהן הייתה מרכז פוליטי סמלי של קזחסטן, אך בראשית המאה ה-19 כבר הייתה לעיר גבול שולית, תחת שלטון הח'אנים האוזבקים, לאחרונה תחת ח'אנות קוקנד.
כאשר נפלה טורקיסטן לידי הרוסים ב-1864, היא נכללה באובלסט סיר דריה שתחת המושל הכללי של טורקסטן הרוסית. כאשר נפל משטר הצאר ב-1917-18 נכללה העיר לתקופה קצרה ברפובליקה הסובייטית הסוציאליסטית האוטונומית טורקסטן לפני שנכללה ברפובליקה הסובייטית הסוציאליסטית הקזחית ב-1924.
היסטוריה > עלייה לרגל

העיר מושכת אלפי עולים לרגל בשנה. לפי מסורת מקומית, שלושה עולים לרגל לטורקיסטן שקולים לחג' אחד למכה. העיר נודעה בכינוי "המֶכָּה השנייה של המזרח", דימוי שסייע לעצב את הזהות הרוחנית של המוסלמים בקזחסטן. עם זאת, אין תמיכה בקוראן או בחדית' לקדושת המקום או לכך ששלושה עולים לרגל לטורקיסטן שקולים לחג' אחד למכה.
הערות שוליים

↑  Kazakhstan: Administrative Division (Regions and Districts) - Population Statistics, Charts and Map, citypopulation.de
↑  Archeological monuments of Turkistan, natcom.unesco.kz
↑  Hill (2009), p. 177.
↑  Hulsewé (1979), pp. 124-125 and n. 199.
↑  Privatsky (2001)‎
| --- | --- |
בקרת זהויות :  NLI: 987007469592305171  GND: 6075739-5  LCCN: n00022633  MusicBrainz: 73e801b8-207b-458b-b3e2-978c5c72e68d  NKC: ge717902  SUDOC: 191654124  TDVİA: turkistan  VIAF: 126631370   WorldCat (עם VIAF): 126631370
טפידריום

טֶפִּידָרְיוּם (בלטינית: Tepidarium) היה חדר הרחצה מחומם לדרגת חום בינוני, במרחצאות הרומיים שחומם על ידי מערכת חימום תת-רצפתי.
הטפידריום היה חדר, או אולם שאליו נכנסו המתרחצים כהכנה ולפני שעברו לחדר החם - קלדריום, או לחדר הקר - פריג'ידריום.
שם החדר הגיע מהמלה tepidus שמשמעותה: חום בינוני, פושר.
טפידריום בפומפיי, ציור של Hansen, Joseph Theodor
במרחצאות הרומיים, לאחר תשלום דמי הכניסה, הרוחץ היה נכנס לאפודיטריום (אנ') (החדר שבו היו תאי התפשטות והלבשה ותאים או מדפים שבהם יכלו לאחסן בגדים וחפצים אחרים בזמן הרחצה), התפשט, הגיש את בגדיו למלווה ועסק בפעילות גופנית כדי להזיע ואז נכנס לטפידריום - החדר הפושר ומשם לחדר החם - הקלדריום שבו (כמו בסאונה) הרוחץ הזיע ובכך ניקה את עורו מלכלוך שדבק בו. לאחר ההזעה, עבד היה משפשף שמן זית לתוך עורו של הרוחץ, הוא היה חוזר לטפידריום ולאחר מכן עובר לפריג'ידריום כדי להתקרר. השלב האחרון היה רחצה בבריכה הראשית, או שהיה באולם ציבורי ובתוך כך, גם להתרועע עם חבריו.
בפומפיי הטפידריום היה האולם המרכזי הגדול, שסביבו התקבצו כל שאר האולמות והוא היה מקושט בתבליטים, ציורי קיר ופסיפסים והאור נכנס מבעד לחלונות גבוהים שנקבעו בקירות.
הקיסר הרומי מרקוס אורליוס, תיאר טפידריום, באומרו: "מה זה רחצה כשאתה חושב על זה - שמן, זיעה, זוהמה, מים שמנוניים, הכל מתועב".
הערות שוליים

1 2  Tepidarium, www.pbs.org
↑  Definition - Numen - The Latin Lexicon - An Online Latin Dictionary - A Dictionary of the Latin Language, latinlexicon.org
↑  Apodyterium, www.pbs.org
↑  Roman Baths, History Learning Site, ‏16 מרץ 2015 (באנגלית)
↑  Thermal baths - Pompeii Online, www.pompeionline.net
חותם גליל

משמאל, חותם גליל ממסופוטמיה עשוי אבן גיר המתאר פולחן לאל שמש, תצוגה מוזיאון הלובר. מימין טביעת החותם
אחד השימושים לחותמי גליל היה חתימה על לוחות חרס. חתימת חותם גליל על לוח באכדית מכתבי אוגרית
חותם גליל הוא חותם המעוצב בצורת גליל קטן, ששימש בעת העתיקה, והיה נפוץ בעיקר במסופוטמיה מסוף האלף ה-4 לפנה"ס בתקופת ג'מדת נצר ועד התקופה הפרסית. חותמות גליל היו בשימוש ברחבי המזרח הקרוב הקדום כגון: שומר, אכד, אשור, בבל, מצרים העתיקה, מיתני, החתים ממלכת פרס האחמנית, אֵילַם וארץ ישראל.
מאפיינים

החותם היה אישי, לרוב עשוי מאבן קשה, וגם מחומרים נוספים כגון פיאנס מצרי, טין, ומינרלים שונים כגון: המטיט, אובסידיאן, אחלמה, קרנליאן לפיס לזולי ועוד. פני האבן גולפו בעיצוב מסוים, כתובת או תמונה מסוימת כגון בעלי חיים, צמחים, אלים, בני אדם, סצנות פולחניות ועוד. החותם שימש לחתימה באמצעות טביעת חותם, מסמכים שנכתבו על גבי לוחות טין שלא עברו צריפה, ושימשו אישור למקוריות המסמך. העיצוב על פני החותם יכול היה להיות באמצעות שקעים או בליטות, בעת גלגול החותם על גבי הלוחות השאיר החותם את רישומו על גבי הלוח כבליטה או שקע בהתאמה.
חותמי גליל בארץ ישראל

חותמות גליל נמצאו באתרים בארץ ישראל. בתל בית שאן נמצא חותם גליל של לבאיה מושל שכם בתקופת הברונזה המאוחרת ב על גבי חותם זה נמצאה כתובת ”ללבאיה אדוני אמור, מסר מתאגי: למלך, אדוני: שמעתי את המסר שלך אלי...”. בתל גמה נמצא חותם קטן כתוב בכתב יתדות מתקופת הברונזה התיכונה II. בתל מבורך נמצאו בתוך מקדש מתקופת הברונזה המאוחרת, שתי חותמות בסגנון מיתני. בתל אשדוד נמצא חותם גליל בשכבות הפלשתיות, בתל דור חותם גליל אשורי מהמאה ה-7 לפנה"ס בתל בית מירסים ועוד. טביעות של חותמות גליל נמצאו גם על כלי חרס בעיקר קנקנים, נוהג זה היה נפוץ במיוחד בארץ ישראל. טביעות חותם גליל נמצאו גם בסוריה. בחפירות הארכאולוגיות שנעשו בקטנה עיר מדינה בסוריה נמצא חותם גליל שנשא את שמו של המלך אישי-אדו שמלך במאה ה-18 לפנה"ס. כתובות נוספות נמצאו גם ביוון ובמקרים ספורים גם במסופוטמיה ובעילם.
גלריה

חותם גליל מתקופת ארך (Uruk period), 3200 לפנה"ס
חותם שומרי של הגבירה פואבי מאור, סביבות 2600 לפה"ס
חותם גליל ממקדש אשתר במרי, התקופה השושלתית הקדומה (אנ'), המאות ה־26–24 לפנה"ס
חותם גליל מתרבות עמק האינדוס, המאות ה־24–22 לפנה"ס, מיובא משושן
חותם גליל של שר־כלי־שרי (אנ') מלך אכד ושומר, המאות ה־23–22 לפנה"ס
חותם הגליל של פרעה מנתוחותפ השני (אנ'), המאה ה־21 לפנה"ס
חותם גליל מאבן גיר מתקופת אור 3, עם סצנה דתית; הכתובת מזהה את בעל החותם כבנו של משרת המלך שולגי
חותם מהתקופה האשורית הקדומה, המאות ה־20–18 לפנה"ס
חותם גליל סורי קדום, מאות 19–18 לפנה"ס
חותם הגליל של אַדּוּמוּ מלך צידון, המאה ה־13 לפנה"ס, בהשפעה אמנותית מצרית
חותם גליל מאוגרית ועליו האל בעל, מניף אלה ואוחז חנית
חותם גליל אשורי מהמאה ה־9–8 לפנה"ס, ועליו מאבק בין אל למפלצת
חותם גליל נאו אשורי, המאה ה־9–7 לפנה"ס
חותם גליל מאוררטו, המאות ה־8–7 לפנה"ס
חותם גליל של פקיד פרסי אחמני בכיר, עליו מתואר דריוש הראשון על מרכבה בסצינת ציד, מעליו אהורא מזדא, וכיתוב תלת לשוני בפרסית עתיקה, אילמית ובבלית "דריוש המלך הגדול"
חותם גליל מסו־אמריקאי
לקריאה נוספת

H. Frankfort, Cylinder Seals: A Documentary Essay on the Art and Religion of the Ancient Near East, Macmillan & Co., 1939 ([1] [2] [3])
אמנון בן־תור, חותמות־גליל מתקופת־הברונזה הקדומה בארץ־ישראל, קדמוניות יא, 1978, עמ' 2–5
עמיחי מזר, חותמות־גליל מתקופת־הברונזה התיכונה והמאוחרת בארץ־ישראל, קדמוניות יא, 1978, עמ' 6–14
Louis Delaporte, Catalogue des cylindres orientaux et des cachets assyro-babyloniens, perses et syro-cappadociens de la Bibliothèque Nationale, Ernest Leroux, 1910
Louis Delaporte, Catalogue des cylindres, cachets et pierres gravées de style oriental, I. – fouilles et missions, Librairie Hachette, 1920 ([1] [2])
Louis Delaporte, Catalogue des cylindres, cachets et pierres gravées de style oriental, II. – acquisitions, Librairie Hachette, 1923 ([1] [2])
Edith Porada, Corpus of Ancient Near Eastern Seals in North American Collections: Volume I – Text; Volume I – Plates, Pantheon Books, 1948
Edith Porada, Seal Impressions of Nuzi, The Annual of the American Schools of Oriental Research 24, 1944, עמ' 1–138 doi: 10.2307/3768489
Dominique Collon, The Alalakh Cylinder Seals, B.A.R., 1982
הערות שוליים

↑  דפנה שלזינגר, שכם לאור מכתבי אל עמארנה, אתר דעת
↑  מבוא לארכאולוגיה של ארץ ישראל בתקופת המקרא, האוניברסיטה הפתוחה, יח' 4 עמ' 55
| --- | --- |
בקרת זהויות :  NLI: 987007538310005171  GND: 4178421-2  LCCN: sh85035128
המעניש

ערך זה עוסק בדמות בדיונית ביקום מארוול קומיקס. אם התכוונתם למשמעויות אחרות, ראו .
| --- | --- |

המעניש, כפי שנראה על עטיפת החוברת The Punisher Vol.6 #43 ממרץ 2007, אמנות מאת טים בראדסטריט
 סוג:  אנטי-גיבור
 הוצאה לאור:  מארוול קומיקס
 הופעה ראשונה:  Amazing Spider-Man #129 (פברואר 1974)
 יוצרים:  ג'רי קונוויי, רוס אנדרו, ג'ון רומיטה האב
 גילום הדמות:  דולף לונדגרן, "המעניש" תומאס ג'יין, "המעניש" ריי סטיבנסון, "המעניש: אזור מלחמה" ג'ון ברנטל ,"דרדוויל", "המעניש"
 מידע
 שם אמיתי:  פרנק קאסל (שונה מפרנסיס קסטיליונה)
 כינויים:  פרנקן-קאסל, מר סמית', צ'ארלס פורט, פרנק רוק, ג'וני טאוור, ג'יימס מקסוול, קפטן אמריקה.
 סטטוס:  פעיל
 תאריך לידה:  16 בפברואר 1950 
 מקום לידה:  קווינס 
 מקצוע:  איש צבא, מדריך, לוחם צדק, חייל
 נטייה:  נטרלי
 כוחות:  ללא כוחות-על מומחה טקטי, מאומן בשימוש בנשק חם וקר, מיומנות באמנויות לחימה שונות, מומחה באמצעי חבלה, בעל סיבולת גבוהה לכאב, סייף וצלף אומן.
 חבר לשעבר בקבוצה:  חיל הנחתים האמריקני, קוד אדום, האוונג'רס הסודיים (מלחמת אזרחים), גיבורים להשכרה, לגיון המפלצות, הדפנדרס הסודיים, אבירי מארוול, ת'נדרבולטס (צוות תקיפה), הידרה, הכוח הלאומי
 אזרחות:  אמריקנית
 דמויות קשורות
 משפחה:  מריו לורנצו ולואיסה קסטיליונה (הורים, מתים) פרדו ורוקו קסטיליונה (דודים מאמצים, מתים) אזמרלדה קסטיליונה (דודה, מתה) מריה אליזבת' קאסל (אשה, מתה) ליסה ברברה קאסל (בת, מתה) פרנק דייוויד קאסל הבן (בן, מת) מייקל קסטיליונה (אח, מת)
 אויבים:  ג'יגסו, Ma Gnucci, הרוסי, Bushwacker, Rapido, Damage, Thorn, ברקודה, Sniper 
 
המעניש (באנגלית: The Punisher) היא דמות בדיונית של אנטי-גיבור, המופיע בחוברות הקומיקס ביקום מארוול קומיקס. הדמות הופיעה לראשונה בחוברת Amazing Spider-Man #129 מפברואר 1974, ונוצרה על ידי הכותב ג'רי קונוויי והמאיירים רוס אנדרו וג'ון רומיטה האב.
המעניש הוא מעין אלטר אגו שאימץ פרנק קאסל, איש צבא מנוסה אשר בני משפחתו נרצחו בידי מאפיונר לאחר שהיו עדים לרצח כנופיה. קאסל נלחם מלחמת חורמה של איש אחד נגד המאפיה וכלל הפושעים תוך שימוש במגוון רחב של כלי נשק ונקיטת אלימות ואף ביצוע עבירות בעצמו, כגון חטיפה, סחיטה ועינויים. בהיותו איש צבא ותיק, קאסל מיומן באמנויות לחימה, התחמקות והטעיה וקרב פנים אל פנים.
טבעה האלים של הדמות, לפיו אין כל פסול בחיסול אויביו, הפכה אותו לדמות ייחודית בז'אנר גיבורי העל. ייחודיות זו סחפה אחריה גל של גיבורים שליליים בשנות השמונים. סדרת חוברות הקומיקס עובדו שלוש פעמים לסרטי קולנוע - האחד ב-1989 בכיכובו של דולף לונדגרן, השני ב-2004 בכיכובו של תומאס ג'יין, והשלישי ב-2008 בכיכובו של ריי סטיבנסון. סרט מעריצים בשם "המעניש: הכביסה המלוכלכת" בכיכובם של תומאס ג'יין ורון פרלמן הופיע בכנס קומיק-קון 2012. את דמותו בעונה השנייה של סדרת-הטלוויזיה "דרדוויל" מגלם השחקן ג'ון ברנטל, ששב לגלם אותו בסדרה המבוססת על הדמות ובסדרה "דרדוויל: נולד מחדש".
דמותו של המעניש מדורגת במקום ה-27 ברשימת 100 גיבורי-העל הגדולים, לפי אתר IGN במקום ה-19 ברשימת 50 דמויות הקומיקס הגדולות של כל הזמנים לפי מגזין אמפייר ובמקום ה-39 ברשימת 200 דמויות הקומיקס הגדולות של כל הזמנים לפי מגזין ויזארד. הרצות המעניש של גארת' אניס דורגו במקום ה-15 ברשימת 25 הרצות הקומיקס הטובות ביותר לפי אתר IGN.
היסטוריה פרסומית

המעניש הופיע לראשונה בהופעת אורח כנבל בחוברת Amazing Spider-Man #129 בשנת 1974 בכתיבתו של ג'רי קונוויי ובאיורם של רוס אנדרו וג'ון רומיטה האב, ושמו הוענק לו בידי סטן לי. הוא הוכח כפופולרי והופיע בחוברות קפטן אמריקה ודרדוויל, וזכה לכותר סולו בכתיבת סטיבן גרנט ובאיורו של מייק זק החל מינואר 1986, שזכה להצלחה ונחטף מהמדפים. כרך שני יצא שנה לאחר מכן ונמשך מיולי 1987 עד ליולי 1995, כאשר הצלחתו גררה הוצאת שתי סדרות נוספות - "המעניש: יומן מלחמה" (נובמבר 1988-יולי 1995) ו"המעניש: אזור מלחמה" (מרץ 1992-יולי 1992), בנוסף למגזין בשחור-לבן The Punisher Magazine (נובמבר 1989-ספטמבר 1990, 16 גליונות) ויומן בדיוני "הנשקייה של המעניש" (יולי 1990-נובמבר 1994).
לאחר היקף מכירות נמוך, שלוש הסדרות בוטלו ב-1995 וכרך שלישי חדש החל כמעט מיידית. בכרך זה, שנמשך כ-18 חוברות בין נובמבר 1995 לאפריל 1997, המעניש הצטרף לארגוני הפשע ונלחם נגד האקס-מן והסוכן הממשלתי ניק פיורי. במיני סדרה של ארבע חוברות, "המעניש: פורגטוריום", המעניש הוחזר לחיים ונלחם כסוכן על-טבעי עבור מגוון מלאכים ושדים.
בשנות ה-2000, מספר סדרות עוקבות החזירו לדמות את פופולריותה הרבה: כרך רביעי בן 12 חוברות (אפריל 2000-מרץ 2001) בידי הכותב גארת' אניס והאמן סטיב דילון תחת חותם Marvel Knights; כרך חמישי בן 37 חוברות (אוגוסט 2001-פברואר 2004); כרך שישי תחת חותם MAX, המיועד לקוראים בוגרים יותר (מרץ 2004-פברואר 2009); כרכים שניים של "המעניש: יומן מלחמה" (ינואר 2007-פברואר 2009) ו"המעניש: אזור מלחמה" (פברואר-מרץ 2009); כרך שביעי בן 16 חוברות (מרץ 2009-יוני 2010); סדרה נוספת תחת חותם MAX (ינואר 2010-אפריל 2012); כרך שמיני בן 16 חוברות (אוקטובר 2011-נובמבר 2012); וכרך שלישי של "המעניש: אזור מלחמה" (מדצמבר 2012 עד אפריל 2013). כרך תשיעי נכתב באפריל 2014 עד ספטמבר 2015, בכתיבתו של נייתן אדמונדסון ובאיורו של מיץ' גירדס.
ביוגרפיה בדיונית > תחילת חייו וקריירה צבאית, מות משפחתו ולידתו של המעניש

פרנק קאסל נולד בקווינס, ניו יורק כפרנסיס קסטיליונה להורים ממוצא סיציליאני, ובבגרותו התגייס לחיל הנחתים של ארצות הברית ולבסוף עלה בדרגות לדרגת קפטן. הוא נישא לאשתו, מריה אליזבת' קאסל, לאחר שזו הרתה ממנו את בתם הראשונה, ליסה. לאחר אימוני הטירונות, קסטיליונה נשלח לאימוני חיל הרגלים של הנחתים, ושם שובץ תחת הדרכתו של תצפיתן אינדיאני בשם פאן ביגהוק, אשר לימד אותו את דרכי ההישרדות בערבות הפתוחות. לאחר אימוניו אצל פאן, קסטיליונה נשלח לשרת כחבר ביחידת מבצעים מיוחדים במסגרת מלחמת וייטנאם, ואף היה הניצול היחיד משני הצדדים לאחר מתקפת הוייטקונג על בסיס בו שהה בשנת 1971. הוא זכה בעיטורי גבורה רבים על שירותו במלחמה, ביניהם מדליית הכבוד, צלב הצי, שלוש מדליות כוכב הכסף וכוכב הארד, ארבע מדליות לב הארגמן ואף זכה במדליית החירות הנשיאותית. לאחר שסיים את סבב החובה השני שלו במלחמת וייטנאם, הוא חזר לארצות הברית והוליד עם אשתו את בנם השני. במטרה לחזור לסבב השלישי בווייטנאם, קסטיליונה שינה את שמו לפרנק קאסל כדי להצטרף מחדש לחיל הנחתים. פרנק שירת במלחמת וייטנאם כארבע שנים, ולאחר שהמעורבות האמריקנית בווייטנאם נסתיימה, קאסל נעשה לחבר בצוות משימות מיוחדות עבור סיירת חיל הנחתים.
בעודו בחופשה, הוא לקח את אשתו ושני ילדיו לפיקניק בסנטרל פארק. בעודם שם, התקיימה ליד המקום הוצאה להורג שבוצעה בידי חברי ארגון מאפיה באזור. על מנת למנוע עדי ראייה, חברי המאפיה ירו ורצחו בדם קר את משפחתו של קאסל, שניצל מהיריות. אמנם הוא לא נהרג, אך הוא שקע בטראומה כתוצאה מהאירוע. הוא תכנן להעיד בבית המשפט המקומי בכוונה להרשיע את היורים, אך עדותו בוטלה עקב קשריהם של חברי משטרת ניו יורק עם ארגוני המאפיה האזוריים. הוא החליט לסרב לחזור לשירותו הצבאי, ונשבע במשך שאריות חייו לנקום באלו שהרגו את משפחתו בפרט ובפשע ככלל. באמצעות כישורי הצבאיים בלוחמה פיזית ובאמצעות שימוש בכלי נשק ובטקטיקות צבאיות, הוא החליט להתחיל במלחמה של איש אחד כנגד הפשע תחת הכינוי המעניש.
בניגוד לגיבורי-על אחרים הלוחמים בפשע, קאסל הורג את אויביו. בעוד הבלש ג'ון לאבאינו חוקר את המקרה, קאסל הכין את עצמו להילחם במשפחת הפשע קוסטה, ומנהיגם שכר את בילי "היפה" רוסו להתנקש בחייו של קאסל ללא הצלחה. כמו כן, הוא צובע על אפוד המגן שלו סמל גולגולת לבנה, דבר אשר הופך לסמלו האישי והמוכר ברבות השנים. הוא הרג כמה מחברי משפחת הפשע, השאיר את רוסו בחיים כדי לספר לשאר משפחת הפשע כי הוא רודף אחריהם, וצילק אותו כשזרק אותו מחלון זכוכית.
ביוגרפיה בדיונית > מפגשים עם ספיידרמן, קפטן אמריקה, דרדוויל והקינגפין

קאסל התעמת עם גיבור-העל ספיידרמן בשלב מוקדם בקריירה שלו כמעניש, כאשר רומה לחשוב כי הוא גנב בידי נבל-העל התן. עם זאת, ספיידרמן גרם לו להבין את טעותו והם נעשו לבעלי ברית. הוא טעה לחשוב שהוא פושע פעם נוספת, וזאת כאשר הפושע טרנטולה החל לחטוף ספינות. כאשר משה מגנום ו"חברת כוח ההרתעה" הושכרו לפתח גז ביוכימי רעיל והחלו להשתמש באזרחים חטופים כנבדקים, קאסל וספיידרמן גרמו לקריסת פעולותיהם של הארגון וכמעט וגרמו למותו של מגנום. לבדו, קאסל חיסל את ארגוני "הברית הלאומית התעשייתית" ואת הסינדיקט. הוא חבר לחבר האקס-מן נייטקרולר ולספיידרמן נגד ג'יגסו, הלא הוא בילי רוסו אשר רוצח בני אדם במטרה לנקום בו על צילוק פניו. הוא חבר לספיידרמן פעם נוספת במטרה למנוע מברט קניון, שותפו של קאסל מימי מלחמת וייטנאם שנעשה למתנקש שכיר, להרוג את ג'יי ג'ונה ג'יימסון. בהזדמנות נוספת, השניים נפגשו שנית כאשר ספיידרמן ניסה למנוע מקאסל להתנקש בחיי פושע.
במהלך ניסיון לתקוף מפגש פשע מאורגן בברוקלין, קאסל נתקל בקפטן אמריקה, והשניים החלו בעימות היות ששיטות הלחימה בפשע שלהם שונות ומשום חוסר נקיפות המצפון של קאסל בדבר הרג פושעים. המאפיונרים מובסים ונכלאים, אם כי קאסל נמלט לפני שהקפטן יוכל להילחם בו. לאחר שרצח סוואמי אשר התגלה כמתנקש מחופש, קאסל נתקל בספיידרמן פעם נוספת וזה הביס וכלא אותו. בשהותו במאסר באי של רייקר, קאסל המשיך בלחימה בפשע בכך שהרג את עמיתיו לכלא. הוא בורח מהכלא במטרה למנוע משלוח סמים שיועד לפושעים בעלי השפעה בכלא, והורג את סוחרי הסמים לאחר שגילה כי הם משתמשים בילדים לצורך פעילויותיהם הזדוניות. הוא נתקל בדרדוויל, אשר ניסה להביס אותם באופן חוקי, והרג סוחר אותו דרדוויל ניסה לחלץ מידיו של קאסל. לאחר מכן, קאסל ירה בדרדוויל הזועם חץ הרדמה. ראש הקרטל נעצר לפני שקאסל היה יכול להורגו, ושהה תחת הגנתם בחוק של משרד עורכי הדין נלסון ומורדוק. מחשש שהם ישחררו אותו לחופשי, קאסל החליט להרוג אותו לפני שתהיה להם ההזדמנות, אך איחר והוא שוחרר. בעקבות כך, הוא חבר לדרדוויל והביס אותו, כשלפתע דרדוויל ירה בו והחזיר אותו לכלא.
הוא נכלא בכלא דנמורה סטייט, ושותפו לתא היה הנבל בומרנג, אותו הזהיר קאסל כי יהורגו אם לא "יתנהג יפה". לאחר מכן, הוא הציע לבומרנג לעזור לו לברוח מהכלא או למות. כאשר ברחו, קאסל בגד בבומרנג והסגיר אותו לשומרי הכלא בעוד הוא נשבע להתנקש בחיי הקינגפין. קאסל, אשר נעשה לא יציב בנפשו, איתר את הקינגפין ואיים על אשתו, דבר שהוביל את הקינגפין להביס אותו וכמעט להורגו. הוא נלקח בחזרה למעצר, ובמשפט שנערך לו, התובע המחוזי בלייק טאוור אמר לחבר המושבעים שהוא סבור כי קאסל צריך לעמוד לדין על הפשעים בהם הודה. עם זאת, צד ההגנה המשפטית טען כי מאז רצח בני משפחתו, קאסל איבד את שפיותו ועליו להתאשפז במוסד לחולי נפש. כאשר שמע זאת, קאסל הכחיש ואמר לשופט שהמערכת כולה משוגעת, היות שהיא מאפשרת לפושעים ללכת ברחובות.
ביוגרפיה בדיונית > הנאמנות, פעילויות עם מיקרוצ'יפ > שיתופי פעולה שונים, משימות בינלאומיות, סיום השותפות עם מיקרוצ'יפ

לאחר שמיקרוצ'יפ פרץ למערכת המחשבים של קבוצת שכירי-החרב "הבוזזים" וגנב את התוכניות לבניית רובוט רב-עצמה הקרוי "דאלק" בשל צורתו, הבוזזים איתרו אותו והחליטו לנקום בכך שהשמידו את ביתו הבטוח של קאסל והחלו לצוד אחריו ואחר מיקרוצ'יפ. מיקרוצ'יפ סייע לקאסל בבניית שלד חיצוני רב עצמה במטרה להילחם בבוזזים ובדאלק, והוא הביס אותם והפך את דאלק לחלק מארסנל כלי הנשק שלו. הוא נלחם בג'יגסו, המשתף פעולה עם רב-נגדו, והביס את שניהם. הוא נתקל באיש הבלתי אפשרי במהלך חופשתו בכדור הארץ, חבר לסוכן ארצות הברית ולפלדין נגד סוחרי סמים והביס לבדו חוליית טרוריסטים. הוא הביס קבוצת טרוריסטים נוספות, אשר ביצעה פיגוע בני יורק מתוך שנאה לעיר, בשיתוף פעולה עם ניק פיורי ואלפונסו מקנזי. הוא נטרל רוצח סדרתי הרוצח נהגי מוניות, הוא נאבק בטריאדה הסינית, ויצא למסע נקמה בקינגפין לאחר שזה חתך את אצבעו של מיקרוצ'יפ. הקינגפין שכר נגדו את ג'יגסו, שגרם לצילוק פניו. קאסל ברח והגיע לביתה של מנתחת פלסטית, אשר טיפלה בפרצופו אך הפכה אותו לדמוי אפריקאי-אמריקאי. הוא שיתף פעולה עם לוק קייג' לזמן מה בכינוי "העורב" נגד סוחרי סמים, בטרם פניו חזרו למצבן הרגיל.
במהלך קניות במכולת, החנות עוברת שוד וקאסל מביס את כנופיית השודדים באמצעות עגלת מוצרי ניקיון ומוצרים כימיים. כאשר נודע להם כי הקינגפין מתכנן להשתמש בתעלת למאנש כדרך לאיסוף סינדיקט פשע אירופאי מאוחד, קאסל ומיקרוצ'יפ נוסעים לאנגליה ונפגשים עם איש קשרו של מיקרוצ'יפ באנגליה, נייג'ל היגינס - אנגלי שחור עור, שלאחר מות משפחתו הושפע מפעילויותיו של קאסל בארצות הברית והחליט להפוך לפורע חוק תחת הכינוי "אאוטלו, כמעין "מעניש בריטי". הם נלחמים יחדיו בנבלים ראפידו, באטרוק, טרנטולה, בשכיר החרב אהרון קאשין ולבסוף בקינגפין. קאסל מתחיל להילחם במשפחת הפשע קרבון, ומשתף פעולה עם מיקי פונדוזי, חייל לשעבר במשפחת הפשע קרבון שהחליט לעזור לקאסל נגדם. במקביל, הוא נעזר בשוטגאן, מאיוביו של דרדוויל וסוכן CIA לשעבר. במהלך ניסיון ללכידת אנס, הוא נפגש עם לין מייקלס, קצינת משטרה שניסתה ללכוד את אותו אנס ולאחר מכן נעשתה לשותפתו של קאסל ופונדוזי נגד רוזלין ושבעת מתנקשיה.
הוא החל להילחם בקרטל הסמים של "אדון הקראק", ונלחם בשכיר חרב הומוריסטי שנהרג כאשר קאסל זרק אותו ממסוק וגרם לו להידרס בידי אוטובוס. באותה העת הוא נתקל לראשונה בסוכני ארגן V.I.G.I.L, המתנגדים לפורעי החוק דוגמת המעניש ושואפים ללכוד אותם. בעקבות פיצוץ בניין, קאסל נחשב למת, ואת מקומו ניסו להחליף אאוטלו, היטמן חדש בשם ג'יימי פירס ושוטר לשעבר שנעשה לפורע חוק. לאחר מספר משימות שונות, הלחימה השפיעה על מוחו של קאסל. בשלב מסוים הוא איבד זמנית את שפיותו, ומיקרוצ'יפ נעל אותו באחד מבתיהם המוגנים. חיל לשעבר באריות הים בשם קרלוס קרוז החליף את קאסל זמנית כמעניש לצד שני שותפים, אך לא הרג פושעים כמותו. בינתיים, מיקרוצ'יפ ניסה להביא את קאסללשפיות באמצעות מספר ניסויים פסיכולוגיים, וזאת כאשר באותה העת סוכן S.H.I.E.L.D. בשם דרק סמולס יצא למסע צלב נגד המעניש, ויחד עם הנבל בולזאיי הרג את קרוז ושותפיו ואיתר את מיקרוצ'יפ. כאשר קאסל הצליח להשתחרר מתא המעצר שאליו הוכנס בידי מיקרוצ'יפ, הוא כיוון את נשקו אליו כשלפתע סמולס ירה על הקיר שלידו עמד מיקרוצ'יפ טיל, והרג אותו. קאסל, התוהה האם הרג את מיקרוצ'יפ, ברח.